open-index/open-wikipedia-markdown huggingface dataset:
สมเด็จพระราชาธิบดีฟะฮัด บิน อับดุลอะซีซ อาล ซะอูด

**ฟะฮด์ บิน อับดุลอะซีซ อาล ซะอูด** (; ค.ศ. 1920, 1921 หรือ 1923 – 1 สิงหาคม ค.ศ. 2005) เป็นพระมหากษัตริย์ รัชกาลที่ 5 และนายกรัฐมนตรีซาอุดีอาระเบียในวันที่ 13 มิถุนายน ค.ศ. 1982 จนกระทั่งสวรรคตใน ค.ศ. 2005 ก่อนขึ้นครองราชย์ พระองค์เคยดำรงตำแหน่งมกุฏราชกุมารซาอุดีอาระเบียใน ค.ศ. 1975 ถึง 1982 พระองค์เป็นพระราชโอรสองค์ที่ 8 ในสมเด็จพระราชาธิบดีอับดุลอะซีซ อิบน์ ซะอูด ผู้สถาปนาประเทศซาอุดีอาระเบียสมัยใหม่ สมเด็จพระราชาธิบดีอับดุลลอฮ์ บิน อับดุลอะซีซ อาล ซะอูด พระอนุชาธิราช จึงขึ้นครองราชย์รัชกาลต่อไป 

พระองค์ทรงครองราชย์เป็นเวลา 23 ปี และสวรรคตด้วยพระชนมพรรษา 84 พรรษา

## ชีวิตช่วงต้นและการศึกษา

ฟะฮด์ บิน อับดุลอะซีซเสด็จพระราชสมภพที่รียาดใน ค.ศ. 1920, 1921 หรือ 1923 โดยเป็นพระราชโอรสองค์ที่ 8 ในสมเด็จพระราชาธิบดีอับดุลอะซีซ อิบน์ ซะอูด และเป็นพระราชโอรสองค์โตในฮัศเศาะฮ์ บินต์ อะห์มัด อัสซุดัยรี ฟะฮด์กับพระราชอนุชาเป็นที่รู้จักกันในฐานะอัสซุดัยรีทั้งเจ็ด

ฟะฮด์เข้ารับการศึกษาในโรงเรียนเจ้าชายในรียาด ซึ่งเป็นโรงเรียนที่สมเด็จพระราชาธิบดีอับดุลอะซีซ อิบน์ ซะอูดสถาปนาขึ้นเพื่อให้การศึกษาแก่สมาชิกราชวงศ์ซะอูดเป็นการเฉพาะ พระองค์ได้รับการศึกษาเพียง 4 ปี เนื่องจากการเร่งเร้าของพระราชมารดา ขณะศึกษาอยู่ในโรงเรียนเจ้าชาย ฟะฮด์ศึกษากับครูสอนพิเศษ เช่น ชัยค์ Abdul Ghani Khayat ต่อมาจึงศึกษาต่อในสถาบันความรู้ทางศาสนาที่มักกะฮ์

## พระราชทรัพย์
*[[ฟอร์ชูน|นิตยสารฟอร์ชูน]]*รายงานพระราชทรัพย์ของพระองค์ใน ค.ศ. 1988 ที่ 18,000 ล้านดอลลาร์สหรัฐ (ทำให้พระองค์กลายเป็นบุคคลที่ร่ำรวยเป็นอันดับ 2 ของโลกในขณะนั้น) ต่อมา *[[ฟอบส์]]* ประมาณการทรัพย์สินของสมเด็จพระราชาธิบดีฟะฮัดไว้ที่ 25,000 ล้านดอลลาร์สหรัฐใน ค.ศ. 2002 นอกจากที่ประทับในประเทศซาอุดีอาระเบียแล้ว พระองค์ยังมีพระราชวังที่โกสตาเดลโซลของประเทศสเปน ซึ่งทำให้มาร์เบยามีชื่อเสียง

## อ้างอิง

## แหล่งข้อมูลอื่น
*International editorial reaction to Fahd's death (*BBC News*, 2 August 2005)
*

หมวดหมู่:พระมหากษัตริย์ซาอุดีอาระเบีย
หมวดหมู่:ราชวงศ์ซาอุดีอาระเบีย
หมวดหมู่:ผู้อารักขามัสยิดศักดิ์สิทธิ์ทั้งสอง
หมวดหมู่:มกุฎราชกุมารแห่งซาอุดีอาระเบีย
เหยา จื่อหลิง

**อีเลน ยู** หรือ **เหยา จื่อหลิง** (; ชื่อภาษาอังกฤษ: Elaine Yiu Tse-ling)
เกิดเมื่อวันที่ 21 พฤศจิกายน พ.ศ. 2523 ที่ฮ่องกง เป็น นักแสดงหญิง นางแบบ และ พรีเซ็นเตอร์ ชาวฮ่องกง

## ประวัติ
**เหยา จื่อหลิง** เป็นนักแสดงหญิง นางแบบ และ พรีเซ็นเตอร์ ชาวฮ่องกง ปัจจุบันเป็นนักแสดงในสังกัด สถานีโทรทัศน์ ทีวีบี ฮ่องกง TVB (Television Broadcasts Limited)  
เธอจบศึกษาในระดับมหาวิทยาลัยที่ The Royal Melbourne Institute of Technology หรือ RMIT สาขาวิชาวิทยาการคอมพิวเตอร์ ที่ รัฐวิกทอเรีย , ออสเตรเลีย

## วงการบันเทิง
**เหยา จื่อหลิง** เข้าสู่วงการบันเทิงหลังจากชนะการประกวด **TVB8 Presentator Contest** ในปี2002 หลังจากนั้นเธอก็เซ็นสัญญาบริษัทTVB ตั้งแต่ปี2002-2004 เธอได้เป็นผู้ดำเนินรายการโทรทัศน์ในภาษาจีนกลางสำหรับช่อง TVB8  การแสดงละครครั้งแรกของเธอ คือละครเรื่อง **Hearts of Fencing** กับบทบาท **Man Man**  ในปี2003 , บทบาท **Chloe Cheng**  จากละครเรื่อง **Revolving Doors of Vengeance ศึกชิงมรดกเลือด** ในปี 2005 

### รางวัลที่ได้รับ
**เหยา จื่อหลิง** ได้รับรางวัลนักแสดงสบทบหญิงยอดเยี่ยม จากงาน **TVB Star Awards Malaysia**  และรางวัล **My Favourite TVB Drama Character** กับบทบาท **จาง ฮุ่ยอี้ (張慧芸)** จากละครเรื่อง **Raising the Bar (四個女仔三個 BAR)** ในปี2015 และในสัปดาห์ถัดมา เธอก็ได้รับรางวัล **นักแสดงสมทบหญิงยอดเยี่ยม**  จากงาน **TVB Anniversary Awards 2015** กับบทบาท **เหยียนกุ้ยเฟย (炎貴妃)** จากละครเรื่อง **Captain of Destiny** ในปีเดียวกัน

## ผลงานด้านละครโทรทัศน์

## แหล่งข้อมูลอื่น
*  Weibo ของ เหยา จื่อหลิง
* แฟนเพจ 姚子羚 Elaine Yiu
* Instagram ของ เหยา จื่อหลิง
*  Hong Kong Weekly ภาพสวยๆของนักแสดงสาวดาวรุ่งของTVB  Elaine Yiu เหยาจื่อหลิง
* เหยา จื่อหลิง คว้ารางวัล Best Supporting Actress จากละคร Captain of Destiny 2015 กับบทบาท เจ้าจอม เหยียนกุ้ยเฟย

หมวดหมู่:นักแสดงหญิงชาวฮ่องกง
หมวดหมู่:นักแสดงละครโทรทัศน์หญิงชาวฮ่องกง
หมวดหมู่:นักแสดงภาพยนตร์หญิงชาวฮ่องกง
หมวดหมู่:นักแสดงทีวีบี
หมวดหมู่:นักแสดงหญิงชาวฮ่องกงในศตวรรษที่ 20
โรคกล้ามเนื้อหัวใจหนาตัวผิดปกติ

**โรคกล้ามเนื้อหัวใจหนาตัวผิดปกติ** () เป็นโรคหัวใจชนิดหนึ่งที่ทำให้บางส่วนของหัวใจหนาตัวขึ้นผิดปกติโดยไม่มีสาเหตุชัดเจน ทำให้หัวใจมีประสิทธิภาพในการบีบตัวลดลง ผู้ป่วยอาจไม่มีอาการใดๆ ไปจนถึงรู้สึกอ่อนเพลีย ขาบวม เหนื่อยหอบได้ อาจทำให้มีอาการเจ็บหน้าอกหรือหมดสติชั่วครู่ ภาวะแทรกซ้อนที่สำคัญได้แก่ หัวใจวาย หัวใจเต้นผิดจังหวะ หรือเสียชีวิตกะทันหันจากหัวใจหยุดเต้น เป็นต้น

โรคนี้ส่วนใหญ่ถ่ายทอดทางพันธุกรรม มักเกิดจากการกลายพันธุ์ของยีนที่ควบคุมการสร้างโปรตีนในเซลล์กล้ามเนื้อหัวใจ สาเหตุอื่นๆ ที่พบได้ เช่น โรคเฟบรี โรคอ่อนแรงจากสมองน้อยแบบเฟรดริค หรือจากยาบางชนิดเช่นทาโครลิมัส เป็นต้น ถือเป็นโรคกล้ามเนื้อหัวใจชนิดหนึ่ง การวินิจฉัยอาจทำได้โดยการตรวจคลื่นไฟฟ้าหัวใจ การตรวจคลื่นเสียงสะท้อนหัวใจ การตรวจด้วยการออกกำลังกาย หรือการตรวจทางพันธุกรรม ทั้งนี้อาจตรวจไม่พบก็เป็นได้

การรักษาส่วนใหญ่ทำโดยการใช้ยาในกลุ่มยายับยั้งเบต้า ยาขับปัสสาวะ หรือยาแก้ไขการเต้นผิดจังหวะเช่นดิสโอพิราไมด์ เป็นต้น ผู้ป่วยบางรายที่มีหัวใจเต้นผิดจังหวะอาจต้องใช้เครื่องกระตุกหัวใจด้วยไฟฟ้าแบบฝัง หากการรักษาข้างต้นยังไม่ได้ผลอาจต้องผ่าตัดเอากล้ามเนื้อส่วนผนังหัวใจออกบางส่วน (septal myectomy) หรือผ่าตัดเพื่อปลูกถ่ายหัวใจ ผู้ป่วยที่ได้รับการรักษาจะมีอัตราการเสียชีวิตลดลงเหลือไม่ถึงร้อยละ 1 ต่อปี

มีผู้ป่วยโรคกล้ามเนื้อหัวใจหนาตัวผิดปกติประมาณ 1 คนในประชากร 500 คน พบเท่าๆ กันทั้งเพศชายและเพศหญิง และพบได้ในทุกๆ ช่วงอายุ โรคนี้ได้รับการบรรยายด้วยวิทยาศาสตร์การแพทย์สมัยใหม่เอาไว้ครั้งแรกเมื่อ ค.ศ. 1958 โดยพยาธิแพทย์ชาวอังกฤษ โดนัลด์ เทียร์

## อ้างอิง

## แหล่งข้อมูลอื่น

* 
*  GeneReviews/NIH/NCBI/UW entry on Familial Hypertrophic Cardiomyopathy Overview
* National Heart, Blood, and Lung Institute Cardiomyopathy Page
อัน เต๋อไห่

**อัน เต๋อไห่** (; ค.ศ. 1844 – 12 กันยายน ค.ศ. 1869) เป็นขันทีซึ่งรับราชการในวังสมัยราชวงศ์ชิงของประเทศจีน เป็นคนสนิทของพระพันปีฉือสี่ (慈禧太后) ในช่วงคริสต์ทศวรรษ 1860 และถูกประหารชีวิตในการช่วงชิงอำนาจระหว่างพระพันปีฉือสี่กับกงชินหวัง (恭親王)

ใน ค.ศ. 1869 พระพันปีฉือสี่ส่งอัน เต๋อไห่ ไปโรงทอไหมที่หนานจิง (南京) อัน เต๋อไห่ เดินทางไปโดยขบวนเรืออลังการผ่านคลองใหญ่ (大運河) เพื่ออวดอ้างพระบารมี ซึ่งขัดต่อกฎมนเทียรบาลที่ห้ามขันทีออกจากพระราชวังโดยมิได้รับอนุญาต มิฉะนั้น มีโทษประหาร ทั้งนี้ เพื่อป้องกันขันทีมีอำนาจมากเกินควร ครั้นอัน เต๋อไห่ และคณะ ไปถึงมณฑลชานตง (山东省) ติง เป่าเจิน (丁寶楨) ผู้ว่าการมณฑล รายงานพฤติกรรมของเขากลับไปยังราชสำนัก กรมความลับทหาร (軍機處) ซึ่งมีกงชินหวังเป็นเจ้ากรม ลงความเห็นให้ประหารอัน เต๋อไห่ ตามกฎ พระพันปีฉืออัน (慈安太后) ซึ่งสำเร็จราชการแผ่นดินร่วมกันพระพันปีฉือสี่ เห็นชอบกับกรมความลับทหาร ส่วนพระพันปีฉือสี่เองมิได้ทรงก้าวก่ายในเรื่องนี้ มีผู้เล่าว่า ที่พระพันปีฉือสี่มิทรงก้าวก่าย ที่จริงมิทันก้าวก่ายมากกว่า เพราะกำลังทอดพระเนตรงิ้ว และมีรับสั่งห้ามผู้ใดรบกวน แต่ไม่ว่าจะเป็นประการใด ที่สุดแล้วอัน เต๋อไห่ และขันทีติดตามอีกหกคน ก็ถูกตัดศีรษะตามกฎ การประหารดังกล่าวเกิดขึ้นช่วงฤดูใบไม้ผลิ ณ วัดกวันตี้ (关帝庙) เมืองจี่หนาน (济南) ส่วนคนที่เหลือในคณะของอัน เต๋อไห่ ถูกปลดเป็นทาส และเนรเทศไปมณฑลเฮย์หลงเจียง (黑龍江省) ชายแดนด้านตะวันออกเฉียงเหนือของจักรวรรดิชิง การฆ่าอัน เต๋อไห่ นี้ มองกันว่า เป็นส่วนหนึ่งของการช่วงชิงอำนาจในราชสำนักระหว่างพระพันปีฉือสี่และกงชินหวัง

## ดูเพิ่ม
* หลี่ เหลียนอิง

## อ้างอิง

หมวดหมู่:ขันทีจีน
หมวดหมู่:บุคคลในยุคราชวงศ์ชิง
หมวดหมู่:ซูสีไทเฮา
ฐานทัพอากาศโซล

**ฐานทัพอากาศกรุงโซล**  (บางครั้งเรียกว่า **ฐานทัพอากาศเค-16**, **สนามบินกรุงโซล** หรือ **ฐานทัพอากาศซ็องนัม**) อยู่ที่ซ็องนัมใกล้กรุงโซลในประเทศเกาหลีใต้ รันเวย์มีทิศทาง 19 และ 20 ตามหลัก ILS

## ประวัติ
### [[สงครามเกาหลี]]
กองทัพอากาศสหรัฐได้ตั้งฐานทัพอากาศเค-16 ในช่วงสงครามเกาหลี และได้จัดตั้งหน่วยงานดังนี้:

*กลุ่มนักสู้ทำลายสิ่งกีดขวางที่ 35 ปฎิบัติการโดยใช้เครื่องบินนอร์ทอเมริกัน พี-51 มัสแตง ตั้งแต่วันที่ 8 เมษายน พ.ศ. 2494
*กองเรือกู้ภัยทางอากาศที่ 3/หน่วยที่ F ปฎิบัติการโดยใช้เฮลิคอปเตอร์ซิโคสกาย เอช 5 ตั้งแต่วันที่ 19 ตุลาคม พ.ศ. 2493
*ฝูงบินกู้ภัยทางอากาศที่ 2157 ปฎิบัติการโดยใช้เฮลิคอปเตอร์ซิโคสกาย เอช 19 ชิคก้าซาว

### ภายหลังสงคราม
ฐานทัพได้เป็นของกองทัพอากาศสาธารณรัฐเกาหลี มีกองพันทหารราบที่ 2 ของกองทัพสหรัฐ ปฏิบัติการเฮลิคอปเตอร์ยูเอช-60 แบล็กฮอว์ก ฐานทัพอากาศกรุงโซลได้เป็นที่จัดมหกรรมการแสดงทางอากาศทุกปี ฐานทัพอากาศกรุงโซลเป็นสนามบินพิเศษสำหรับต้อนรับประธานาธิบดี และประมุขของรัฐต่างๆ

### การก่อสร้างตึกลอตเต้ครั้งที่ 2
จากการสำรวจในเกาหลีใต้ นักบินของฐานทัพอากาศกรุงโซล 86% ไม่เห็นด้วยกับการสร้างตึกลอตเต้ครั้งที่ 2 เนื่องจากอาจจะกระทบกับเฮลิคอปเตอร์จนเกิดอุบัติเหตุ

## อ้างอิง

หมวดหมู่:ท่าอากาศยานในประเทศเกาหลีใต้
หมวดหมู่:สิ่งก่อสร้างในจังหวัดคย็องกี
โรงเรียนสันกำแพง

**โรงเรียนสันกำแพง** (อักษรย่อ : ส.ก.; ) เป็นโรงเรียนมัธยมศึกษาขนาดใหญ่ในจังหวัดเชียงใหม่ เปิดสอนแบบสามัญศึกษา ระดับชั้นมัธยมศึกษาตอนต้น-ตอนปลาย สังกัดสำนักงานเขตพื้นที่การศึกษามัธยมศึกษาเชียงใหม่ กรมสามัญศึกษา กระทรวงศึกษาธิการ

## ประวัติ
โรงเรียนสันกำแพงเดิมเป็นโรงเรียนมัธยมสายสามัญ สังกัดกรมสามัญศึกษา กระทรวงศึกษาธิการ ได้รับอนุมัติให้เปิดสอนครั้งแรก เมื่อวันที่ 17 พฤษภาคม 2494 โดยใช้ห้องเรียนชั่วคราวที่วัดสันกำแพง (วัดสันเหนือ) ต่อมาได้ย้ายมาตั้งอยู่ในพื้นที่ติดกับโรงเรียนบ้านสันกำแพง ในพื้นที่ 9 ไร่ 84 ตารางวา ตั้งอยู่ หมู่ที่ 6 ตำบลสันกำแพง อำเภอสันกำแพง จังหวัดเชียงใหม่ ผู้บริหารโรงเรียนคนแรกคือ นายสุเมธ ชินวัตร รักษาการในตำแหน่งครูใหญ่ เปิดสอนชั้นมัธยมศึกษาปีที่ 1 ถึงชั้นมัธยมศึกษาปีที่ 3 มีครูจากโรงเรียนประถมศึกษามาช่วยสอนอีก 3 คน ต่อมากระทรวงศึกษาธิการอนุมัติให้เปิดเป็นทางการให้ชื่อว่า “โรงเรียนสันกำแพง” และได้แต่งตั้ง นายเจือ วงศ์ภูธร ครูโรงเรียนยุพราชวิทยาลัย มาดำรง ตำแหน่งครูใหญ่ เมื่อวันที่ 3 กันยายน พ.ศ. 2494 พ.ศ. 2514 โรงเรียนได้รับงบประมาณจัดซื้อที่ดินพร้อมสร้างอาคารเรียนใหม่ในพื้นที่ติดกับสถานีอนามัยสันกำแพง ตั้งอยู่เลขที่ 172 หมู่ 7 ถนนคชสาร ตำบลทรายมูล อำเภอสันกำแพง จังหวัดเชียงใหม่ ซึ่งปัจจุบันมีพื้นที่ 57 ไร่ 3 งาน 68 ตารางวาพ.ศ. 2515 ในสมัยของนายถนอม สังข์พิทักษ์ เป็นอาจารย์ใหญ่ โรงเรียนได้ย้ายมาอยู่ที่พื้นที่ใหม่ที่จัดซื้อไว้ และทำพิธีเปิดอาคารเรียนเมื่อวันที่ 24 สิงหาคม 2515

ปัจจุบันโรงเรียนสันกำแพง สังกัดสำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษามัธยมศึกษา เขต 34 ได้ผ่านการประเมินเป็นโรงเรียนต้นแบบหนึ่งอำเภอหนึ่งโรงเรียนในฝัน เมื่อวันที่ 5 มีนาคม 2548 เปิดสอนระดับชั้นมัธยมศึกษาปีที่ 1 – 6 และปัจจุบันโรงเรียนได้รับคัดเลือกเป็นโรงเรียนมาตรฐานสากล (World Class Standard School) รุ่นที่ 1 ปีการศึกษา 2553

## อ้างอิง

หมวดหมู่:โรงเรียนในจังหวัดเชียงใหม่
หมวดหมู่:โรงเรียนมัธยมศึกษาประจำอำเภอในจังหวัดเชียงใหม่
หมวดหมู่:โรงเรียนมัธยมศึกษาขนาดใหญ่
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาเชียงใหม่
หมวดหมู่:โรงเรียนที่ก่อตั้งในปี พ.ศ. 2494
หมวดหมู่:สิ่งก่อสร้างในอำเภอสันกำแพง
วัดสบเลิม

**วัดสบเลิม** เป็นโบราณสถาน ลำดับเลขทะเบียน 0003470 ตั้งอยู่ที่หมู่ที่ 3 ตำบลบ้านเป้า อำเภอแม่แตง จังหวัดเชียงใหม่

## ประวัติ
**วัดสบเลิม** หรือ "**วัดชัยเกษม"** มีพ่อก่อง เป็นผู้ถวายที่ดินสร้างวัด [ได้รับอนุญาตตั้งเป็นวัดเมื่อปี พ.ศ. 2475](http://www.templethailand.org/ID50060706-%E0%B8%A7%E0%B8%B1%E0%B8%94%E0%B8%AA%E0%B8%9A%E0%B9%80%E0%B8%A5%E0%B8%B4%E0%B8%A1%20(%E0%B8%8A%E0%B8%B1%E0%B8%A2%E0%B9%80%E0%B8%81%E0%B8%A9%E0%B8%A1).html) และได้รกร้างไป โดยได้มีเริ่มการบูรณะและสร้างเสนาสนะขึ้นมาใหม่โดยนายสมพงษ์ กิตติภิญโญกุล ระหว่างปี พ.ศ.2522-2542  โดยตั้งอยู่ หมู่ที่ 3 บ้านสบเลิม ตำบลบ้านเป้า อำเภอแม่แตง จังหวัดเชียงใหม่  สังกัดคณะสงฆ์มหานิกาย  ในบริเวณ**วัดสบเลิม** มีเนื้อที่ 1 ไร่ 3 งาน 97 ตารางวา 

## ศาสนสถานและถาวรวัตถุ

ภายในวัดสบเลิมมีเสนาสนะ ดังนี้

1. วิหาร

2.เจดีย์

3.พระสีวลีมหาลาภ

4.กุฏิสงฆ์

5.ศาลาการเปรียญ

6.ศาลาบาตร

7.ศาล (อารักษ์วัด)

8.หอฉัน

9.โรงครัว

## เจ้าอาวาส
การบริหารการปกครองมีเจ้าอาวาสมี 15 รูป ดังนี้

1.ไม่ทราบนาม

2.ไม่ทราบนาม

3.ไม่ทราบนาม

4.ครูบานิ่ม

5.พระดวง

6.พระคำปัน

7.พระบุญทา

8.พระแก้ว

9.พระวงศ์

10.พระมนตรี จนฺทวํโส

11.พระอินสม

12.พระยงยุทธ จนฺทสโร

13.พระดวงแก้ว สุภาจาโร

14.พระสุพันธ์ ทนฺตจิตฺโต

15.พระอธิการณัฐพงษ์ สิริธมฺโม

## การเดินทาง
เดินทางจากตัวเมืองเชียงใหม่ ไปตามทางหลวงหมายเลข 107 ผ่านแยกตลาดแม่มาลัย ผ่านที่ว่าการอำเภอแม่แตง ถึงทางแยกเขื่อนแม่งัดสมบูรณ์ชลให้เลี้ยวขวา ผ่านสนามกีฬาเทศบาลเมืองเมืองแกนพัฒนา ผ่านวัดอรัญวิเวกไปประมาณ 300 เมตรมีป้ายบอกทางไปวัดบ้านเด่น ให้เลี้ยวซ้ายไปตามทางวัดบ้านเด่น ผ่านภูสันฟ้ารีสอร์ท ผ่านวัดบ้านเด่นไปประมาณ 2 กิโลเมตร ถึงทางแยกไปบ้านป่าจี้-วังแดง ให้เลี้ยวขวา ผ่านหน้าโรงเรียนบ้านป่าจี้วังแดง ถึงทางแยกตลาดป่าจี้ ให้เลี้ยวซ้าน ถึงทางแยกหน้าวัดป่าจี้ ให้เลี้ยวขวา ข้ามสะพานบ้านเป้า ตรงมาเรื่อยๆ ถึงทางแยกหน้าโรงเรียนบ้านเป้าวิทยาคาร ให้เลี้ยวซ้าย ตรงมาอีก 400 เมตร ถึง**วัดสบเลิม ชัยเกษม** ห่างจากตัวเมืองเชียงใหม่ประมาณ 55 กิโลเมตร

## อ้างอิง

สบเลิม
สบเลิม
หมวดหมู่:โบราณสถานในจังหวัดเชียงใหม่
ไทยแลนด์ฟุตซอลลีก ฤดูกาล 2550/2551

**[[ไทยแลนด์ฟุตซอลลีก]] ฤดูกาล 2550/2551** เป็นการแข่งขันฟุตซอลอาชีพระดับสุงสุดของประเทศไทยภายใต้การจัดการของ สมาคมฟุตบอลแห่งประเทศไทยฯ จัดขึ้นเป็นครั้งที่ 2 ในปี พ.ศ. 2550 โดยใช้สนามแข่งขันตามศูนย์การค้า เช่น แฟชั่นไอส์แลนด์ เดอะมอลล์งามวงศ์วาน เป็นต้น โดยจะจัดการแข่งขันทั้งทีมชายและทีมหญิง คู่กัน

## ทีมชาย

### สโมสรที่เข้าร่วมการแข่งขัน

### ตารางคะแนน

### ผู้ทำประตูสูงสุด
**30 ประตู**
* วิชญะ รัตนไชย - ม.ศรีปทุม
**29 ประตู**
* Oswaldo Freitas Junior - แคท เทเลคอม
**28 ประตู**
* ธนากร สันทนาประสิทธิ์ - การท่าเรือฯ
**27 ประตู**
* กฤษดา วงษ์แก้ว - ชลบุรี บลูเวฟ
**26 ประตู**
* Rogerio Moreira - แคท เทเลคอม
**24 ประตู**
* ศิริโรจน์ ปัญญาธีรวงศ์ - ทีโอที

## ทีมหญิง

### สโมสรที่เข้าร่วมการแข่งขัน

### ตารางคะแนน

### ผู้ทำประตูสูงสุด
**41 ประตู**
* อรทัย ศรีมะณี - บัณฑิตเอเชีย เดอะ ที-เร็กซอร์
**28 ประตู**
* นิภาพร ศรีวะรมย์ - บัณฑิตเอเชีย เดอะ ที-เร็กซอร์
**22 ประตู**
* จีระประภา ทับสุรีย์ - บัณฑิตเอเชีย เดอะ ที-เร็กซอร์
**21 ประตู**
* สิรัญญา ศรีมะณี - บัณฑิตเอเชีย เดอะ ที-เร็กซอร์
**19 ประตู**
* หทัยรัตน์ ทองศรี - บางเลน พีทีที ไดนามิก
**18 ประตู**
* ภาวิณี เนตรทิพย์ - ม.รัตนบัณฑิต

## อ้างอิง

หมวดหมู่:การแข่งขันฟุตซอลในประเทศไทย
หมวดหมู่:ฟุตซอลไทยลีกแบ่งตามฤดูกาล
ลักษณ์ วจนานวัช

**ลักษณ์ วจนานวัช** เป็นสมาชิกวุฒิสภา อดีตรัฐมนตรีช่วยว่าการกระทรวงเกษตรและสหกรณ์ กรรมการสภาผู้ทรงคุณวุฒิ มหาวิทยาลัยเกษตรศาสตร์ กรรมการในคณะกรรมการพัฒนาวิทยาศาสตร์และเทคโนโลยีแห่งชาติ ในรัฐบาลพลเอกประยุทธ์ จันทร์โอชา และอดีตผู้จัดการธนาคารเพื่อการเกษตรและสหกรณ์การเกษตร ยาวนานถึง 7 ปี 7 เดือน 2 วัน ตั้งแต่ ปี พ.ศ. 2552 - 2 พฤษภาคม พ.ศ. 2560

## ประวัติ
ลักษณ์ เกิดเมื่อวันที่ 3 พฤษภาคม พ.ศ. 2500 เป็นบุตรนายพัชระ กับนางวิภา วจนานวัช สำเร็จการศึกษาระดับปริญญาตรี คณะวิทยาศาสตร์ (เกษตรศาสตร์) สาขาสัตวบาล  จากมหาวิทยาลัยเกษตรศาสตร์ ระดับปริญญาโท Trinity College Dublin,The University of Dublin, สาธารณรัฐไอร์แลนด์

ในปี พ.ศ. 2553 วารสารการเงินธนาคาร มอบรางวัลเกียรติยศ "นักการเงินแห่งปี" ประจำปี พ.ศ. 2553 ให้กับลักษณ์ วจนานวัช

ในปี พ.ศ. 2556 นิตยสารดอกเบี้ย และหนังสือพิมพ์ดอกเบี้ยธุรกิจ ประกาศให้ลักษณ์ วจนานวัช ผู้จัดการธนาคารเพื่อการเกษตรและสหกรณ์การเกษตร ให้ได้รับรางวัลเกียรติยศ นักการธนาคารแห่งปี พ.ศ. 2556

## การทำงาน
ลักษณ์ เคยดำรงตำแหน่งผู้ช่วยผู้จัดการธนาคารเพื่อการเกษตรและสหกรณ์การเกษตร ในปี พ.ศ. 2546 - 2548 และรองผู้จัดการธนาคารเพื่อการเกษตรและสหกรณ์การเกษตร ในปี พ.ศ. 2548 - 2552 จนก้าวสู่ตำแหน่งผู้จัดการธนาคารเพื่อการเกษตรและสหกรณ์การเกษตร เมื่อ พ.ศ. 2552 - 2 พฤษภาคม พ.ศ. 2560

## งานการเมือง
ลักษณ์ ได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในเดือนพฤศจิกายน พ.ศ. 2560

## เครื่องราชอิสริยาภรณ์

## อ้างอิง

หมวดหมู่:นักการเมืองไทย
หมวดหมู่:นักการธนาคารชาวไทย
หมวดหมู่:บุคคลจากคณะเกษตร มหาวิทยาลัยเกษตรศาสตร์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:พนักงานรัฐวิสาหกิจชาวไทย
เหรียญ "สำหรับการยึดกรุงเบอร์ลิน"

**เหรียญ "สำหรับการยึดกรุงเบอร์ลิน"** () เป็นเหรียญที่ระลึกทางการศึกของสหภาพโซเวียตจากการสู้รบที่กรุงเบอร์ลินในสงครามโลกครั้งที่สองได้รับการประกาศจากคณะผู้บริหารสูงสุดแห่งสภาโซเวียตสูงสุดแห่งสหภาพโซเวียตในวันที่ 9 มิถุนายน 1945

ลักษณะของเหรียญคือเป็นรูปวงกลมขนาด 32 มิลลิเมตรด้วยภายในมีรูปดาวพร้อมอักษรที่เขียนว่า"สำหรับการยึดกรุงเบอร์ลิน" () พร้อมกับร่วงใบโอ๊กในขอบครึ่งวงกลม ด้านหลังของเหรียญมีอักษรที่เขียนว่า "2 พฤษภาคม 1945" () พร้อมกับมีรูปดาวห้าแฉกอยู่ด้านล่าง

## สมุดภาพ

SU Medal For the Capture of Berlin ribbon.svg|แพรแถบ
Capture of Berlin REVERSE.jpg|ด้านหลัง


## อ้างอิง

## แหล่งข้อมูลอื่น
*  Legal Library of the USSR

หมวดหมู่:เครื่องอิสริยาภรณ์สหภาพโซเวียต
หมวดหมู่:ยุทธการที่เบอร์ลิน
เทศบาลตำบลหนองสองห้อง (จังหวัดขอนแก่น)

*ระวังสับสนชื่อคล้ายกัน [[เทศบาลตำบลหนองสองห้อง]]*

**เทศบาลตำบลหนองสองห้อง** ตั้งอยู่ที่ อำเภอหนองสองห้อง จังหวัดขอนแก่น พื้นที่ส่วนใหญ่เป็นที่ราบอยู่สูงระดับน้ำทะเล  216-330 เมตร มีลำคลอง, ห้วย, หนอง  ลักษณะภูมิอากาศ  ฤดูร้อน  เริ่มตั้งแต่เดือนมีนาคม-เดือนเมษายน มักจะเกิดภัยแล้งเมื่อถึงฤดูร้อน ฤดูฝน เริ่มตั้งแต่เดือนพฤษภาคม-เดือนตุลาคม ฝนมักจะไม่ตกต้องตามฤดูกาลทำให้เกิดปัญหาในการทำเกษตรกรรม ฤดูหนาว เริ่มตั้งแต่เดือนพฤศจิกายน-เดือนกุมภาพันธ์ ครอบคลุมพื้นที่บางส่วนของตำบลหนองสองห้อง

## อาณาเขต
* ทิศเหนือ ติดกับ องค์การบริหารส่วนตำบลหนองสองห้อง
* ทิศใต้ ติดกับ องค์การบริหารส่วนตำบลหนองสองห้อง
* ทิศตะวันออก ติดกับ องค์การบริหารส่วนตำบลหนองสองห้อง
* ทิศตะวันตก ติดกับ องค์การบริหารส่วนตำบลหนองสองห้อง

## ประวัติ
เทศบาลตำบลหนองสองห้อง เดิมก่อตั้งเป็น สุขาภิบาลหนองสองห้อง โดยแบ่งท้องที่บางส่วนขงตำบลตะกั่วป่า กิ่งอำเภอหนองสองห้อง อำเภอพล บริเวณหมู่บ้านรอบที่ตั้งที่ว่าการกิ่งอำเภอหนองสองห้องออกมาจัดตั้งขึ้นในเมื่อวันที่ 9 เมษายน พ.ศ. 2506 โดยการอาศัยพื้นที่ของที่ว่าการกิ่งอำเภอหนองสองห้องเป็นที่สำนักงาน 

ต่อมาเมื่อวันที่ 25 พฤษภาคม พ.ศ. 2542 ได้รับการยกฐานะเปลี่ยนแปลงจากสุขาภิบาลหนองสองห้อง เป็นเทศบาลตำบลหนองสองห้อง ตามประกาศในราชกิจจานุเบกษา เล่มที่ 116 ตอนที่ 9 ก. ลงวันที่  9 กุมภาพันธ์ 2542 ตามพระราชบัญญัติเปลี่ยนแปลงฐานะของสุขาภิบาล พ.ศ. 2542 และได้ทำการย้ายสำนักงานมาตั้งอยู่ยังเลขที่ 9 หมู่ที่ 16 ถนนสองห้อง-นาเชือกตำบลหนองสองห้อง  อำเภอหนองสองห้อง  จังหวัดขอนแก่น  ภายในพื้นที่ 13.5 ไร่ โดยการบริจาคของประชาชนในพื้นที่  ได้แก่
* นางหมา ภักดี
* นางหวด ศรีดามณี
* นายไสว จินดาขันธ์

## การปกครอง
เทศบาลตำบลหนองสองห้อง เป็นองค์กรปกครองส่วนท้องถิ่นรูปแบบเทศบาล ระดับสามัญ ปัจจุบัน (เมษายน 2565)  

ดร.ศักดิ์สิทธิ์ ถิรทัฬหกุล เป็นนายกเทศมนตรีและผู้บริหารเทศบาล 

นางสุนิสา แซ่ตั้ง เป็นประธานสภาเทศบาลฯ

นายวสันต์ บุญหล้า ทำหน้าที่ ปลัดเทศบาลฯ  

พื้นที่เทศบาลฯ จำนวน 3.2 ตารางกิโลเมตร ครอบคลุมพื้นที่บางส่วนของตำบลหนองสองห้อง แบ่งออกเป็นจำนวน 7 ชุมชน ได้แก่
# ชุมชนหนองสองห้องเหนือ 
# ชุมชนหนองสองห้องใต้ 
# ชุมชนหัวหนอง 
# ชุมชนไทยสามัคคี 
# ชุมชนไทยนิยม 
# ชุมชนไทยเจริญ 
# ชุมชนรัตนวารี

## แหล่งน้ำที่สำคัญ
* แหล่งน้ำตามธรรมชาติ  คือ หนองน้ำหนองสองห้อง มีพื้นที่ประมาณ  300 ไร่ อยู่บริเวณทิศใต้ของเทศบาล ซึ่งประชาชนในเขตเทศบาลได้ใช้ประโยชน์โดยการอุปโภคบริโภค และเป็นสถานที่พักผ่อนหย่อนใจ เป็นสวนสาธารณะ และยังเป็นแหล่งท่องเที่ยวที่สำคัญของเมือง โดยมีเกาะกลางน้ำและเป็นที่ตั้งของวัดเกาะสะอาด อันเป็นวัดที่เคารพสักการะของชาวอำเภอหนองสองห้อง
* แหล่งน้ำที่สร้างขึ้น  คือ  ทางการประปาส่วนภูมิภาค  (สำนักงานประปาเมืองพล) ได้ให้บริการประปาแก่ประชาชนในเขตเทศบาล โดยการนำน้ำจากหนองน้ำหนองสองห้องมาทำเป็นระบบการประปาที่ได้มาตรฐานสำหรับใช้อุปโภค-บริโภค

## อ้างอิง

หนองสองห้อง
หมวดหมู่:อำเภอหนองสองห้อง
เทศบาลตำบลแวงน้อย

**เทศบาลตำบลแวงน้อย** ตั้งอยู่ที่ อำเภอแวงน้อย จังหวัดขอนแก่น พื้นที่เขตเทศบาลฯ เป็นส่วนหนึ่งของบริเวณที่ราบตอนกลางของอําเภอลักษณะพื้นที่ประชาชนตั้งบ้านเรือน อยู่หนาแน่นในบริเวณตอนกลางของเขตเทศบาล ซึ่งเป็นบริเวณที่มีแหล่งน้ำสาธารณะเช่น สระน้ำหนองแวง สวนสาธารณะ หนองห้วยหาด และลำห้วยขอนขวาง ครอบคลุมพื้นที่บางส่วนของตำบลแวงน้อย

## อาณาเขต
* ทิศเหนือ ติดกับ องค์การบริหารส่วนตำบลแวงน้อย
* ทิศตะวันออก ติดกับ องค์การบริหารส่วนตำบลแวงน้อย
* ทิศใต้ ติดกับ องค์การบริหารส่วนตำบลแวงน้อย
* ทิศตะวันตก ติดกับ องค์การบริหารส่วนตำบลแวงน้อย

## ประวัติ
เทศบาลตำบลแวงน้อย เดิมก่อตั้งเป็น สุขาภิบาลแวงน้อย โดยแบ่งท้องที่บางส่วนขงตำบลแวงน้อยอันเป็นบริเวณที่ตั้งที่ว่าการกิ่งอำเภอแวงน้อย อำเภอพล ออกมาจัดตั้งขึ้นในเมื่อวันที่ 17 ตุลาคม พ.ศ. 2515 ต่อมาเมื่อวันที่ 25 พฤษภาคม พ.ศ. 2542 ได้รับการยกฐานะเปลี่ยนแปลงจากสุขาภิบาลแวงน้อย เป็นเทศบาลตำบลแวงน้อย ตามประกาศในราชกิจจานุเบกษา เล่มที่ 116 ตอนที่ 9 ก. ลงวันที่ 9 กุมภาพันธ์ 2542 ตามพระราชบัญญัติเปลี่ยนแปลงฐานะของสุขาภิบาล พ.ศ. 2542 มาจนปัจจุบัน 

## การปกครอง
เทศบาลตำบลแวงน้อย ครอบคลุมพื้นที่บางส่วนของตำบลแวงน้อย แบ่งออกเป็นจำนวน 3 หมู่บ้าน ได้แก่
* หมู่ 1 บ้านแวงน้อย
* หมู่ 6 บ้านโคกสี
* หมู่ 12 บ้านศรีเมือง

## อ้างอิง

แวงน้อย
แวงน้อย
พาราลิมปิกฤดูหนาว 2018

**พาราลิมปิกฤดูหนาว 2018** (; ) เป็นการแข่งขันกีฬาพาราลิมปิกฤดูหนาวครั้งที่ 12 จัดขึ้น ณ เมืองพย็องชัง, จังหวัดคังวอน, ประเทศเกาหลีใต้ ระหว่างวันที่ 9 ถึง 18 มีนาคม, พ.ศ. 2561.

## พิธีการ
### พิธีเปิด

left|thumb|220px|พิธีเปิดที่สนามกีฬาโอลิมปิกพย็องชัง เมื่อวันที่ 9 มีนาคม พ.ศ. 2561
พิธีเปิดเริ่มขึ้นเมื่อวันที่ 9 มีนาคม พ.ศ. 2561 ซึ่งจัดขึ้นที่สนามกีฬาโอลิมปิกพย็องชัง สนามนี้เป็นสนามที่สร้างขึ้นมาโดยเฉพาะไว้สำหรับพิธีการ

## กีฬา
กีฬาในพาราลิมปิกฤดูหนาว 2018 มีทั้งหมด 6 ชนิดกีฬา มีเหรียญกีฬาทั้งหมด 80 เหรียญ
* 
* 
* 
* 
* 
* 

## ตารางการแข่งขัน
ข้างล่างนี้เป็นตารางการแข่งขันพาราลิมปิกฤดูหนาว 2018, กล่องสีฟ้าคือกล่องเวลาการคัดเลือก กล่องสีเหลืองคือกล่องเวลาในรอบชิงชนะเลิศ ส่วนหมายเลขที่อยู่ในกล่องสีเหลืองนั้นหมายถึงจำนวนเหรียญที่จะได้รับในชนิดกีฬานั้น

## ชาติที่เข้าร่วม

## สนามแข่งขัน
#### อัลเพนเซีย
รีสอร์ทอัลเพนเซียเป็นจุดสำคัญพาราลิมปิกฤดูหนาว 2018
* รีสอร์ทอัลเพนเซีย – ทวิกีฬาฤดูหนาว, สกีข้ามทุ่ง
* หมู่บ้านโอลิมปิก – ที่พักนักกีฬา
* สนามกีฬาโอลิมปิกพย็องชัง – พิธีเปิด-ปิด และมอบเหรียญรางวัล
#### สนามยืน
* ศูนย์จองซอน อัลไพร – สกีลงเขา และสโนว์บอร์ด

### ชนิดทีม
* Gangneung Curling Centre – วิลแชร์เคอร์ลิง
* Gangneung Hockey Centre –  ฮอกกี้น้ำแข็ง

## ตารางเหรียญ


## อ้างอิง


หมวดหมู่:พาราลิมปิกฤดูหนาว
ฮะดีษษะกอลัยน์

ฮะดีษษะกอลัยน์ (สิ่งหนักสองสิ่ง) เป็นฮะดีษหนึ่งที่มุตะวาติรของท่านศาสดาแห่งอิสลาม"แท้จริงฉันฝากฝังสิ่งหนักสองสิ่งไว้ในหมู่พวกท่าน คือ คัมภีร์ของอัลลอฮ์ และลูกหลานของฉัน หากพวกท่านยึดสองสิ่งนี้แล้ว พวกท่านจะไม่หลงทางเลยภายหลังจากฉัน คัมภีร์ของอัลลอฮ์นั้นมีทางนำและรัศมีในนั้น คือสายเชือกที่ทอดยาวจากชั้นฟ้าสู่ผืนดิน ส่วนลูกหลานของฉัน คือ ครอบครัว (อะฮ์ลุลบัยต์) ของฉัน แท้จริงพระผู้ทรงอ่อนโยน พระผู้ทรงตระหนักยิ่งได้แจ้งข่าวแก่ฉันว่า แท้จริงทั้งสองสิ่งนี้จะไม่แยกออกจากกันเลยจนกว่าจะพบฉัน ณ บ่อน้ำ แล้วจงดูเถิดพวกท่านจะฝ่าฝืนฉันอย่างไรเกี่ยวกับสองสิ่งนี้"

อุมมุสะละมะฮ์ ก็รายงานฮะดีษหนึ่งที่มีใจความเดียวกับฮะดีษษะกอลัยน์จากท่านศาสดาแห่งอิสลามไว้เช่นกันว่า "อาลีอยู่กับกุรอาน และกุรอานก็อยู่กับอาลี ทั้งสองจะไม่แยกออกจากกัน จนกว่าจะพบฉัน ณ บ่อน้ำเกาษัร"

มีรฮามิด ฮุเซน กล่าวชื่อของบุคคลเหล่านี้ไว้ และยังยืนยันถึงความถูกต้องของฮะดีษษะกอลัยน์ไว้ในวารสาร (ดารุตตักรีบ บัยนัลมะษาฮิบิล อิสลามียะติ) ที่ตีพิมพ์เกี่ยวกับเรื่องไว้ในอียิปต์เมื่อหลายปีก่อน

ฮะดีษษะกอลัยน์ เป็นหนึ่งในกรณีที่พิพาทกันระหว่างชาวซุนนีและชาวชีอะฮ์ โดยชีอะฮ์กล่าวแก่ชาวซุนนีว่า ผู้นำของพวกเขา ท่านอุมัร บิน ค็อฏฏอบ ไม่ให้เกียรติการชี้นำของท่านศาสดาในฮะดีษนี้ ด้วยคำกล่าวที่เป็นที่รู้จักกันของเขาที่ว่า คัมภีร์ของอัลลอฮ์ก็เพียงพอแล้วสำหรับเรา(ฮัสบุนากิตาบั้ลลอฮ์) 

## ความหมายของ ษิกล์
ษิกล์ ในพจนานุกรม หมายถึง สิ่งหนักและขุมทรัพย์

## แหล่งอ้างอิง ฮะดีษษะกอลัยน์
ตำรามากมายทัังของชีอะฮ์และซุนนีที่กล่าวถึงฮะดีษนี้ไว้ แหล่งอ้างอิงบางส่วนของชาวซุนนีที่บันทึกฮะดีษษะกอลัยน์ไว้ ได้แก่:
* ซอเฮี้ยะห์ติรมีซี เล่ม 5 หน้า 662-663 รายงานจากสาวกกว่า 30 ท่าน
* มุสตัดร็อก ฮากิม ฟัศล์ "ฟะฎีลัต อัศฮาบ" เล่ม 3 หน้า 109-110 148 และ 533  ท่านระบุว่าฮะดีษนี้ถูกต้องตามทัศนะของเชคทั้งสอง (บุคอรีและมุสลิม)
* สุนนันอิบนุมาญะฮ์ เล่ม 2 หน้า 432
* มุสนัด อะห์มัด บิน ฮัมบัล เล่ม 3 หน้า 14 17 26 59 เล่ม 4 หน้า 366 370-372
* ฟะฎออิล ซอฮาบะฮ์ อะห์มัด บิน ฮัมบัล เล่ม 2 หน้า 585ฮะดีษ 990
* คอซออิศ นะซาอี หน้า 21  30
* ซอวาอิกุลมุห์ริเกาะฮ์ อิบนุฮะญัร ฮัยษะมี หมวดที่ 11 ส่วนที่ 1 หน้า 230
* กะบีร ฏอบรอนี เล่ม 3 หน้า 62-63 137
* กันซุลอุมมาล มุตตะกี ฮินดี หมวดว่าด้วยเรื่องการยึดมั่นสายเชื่อกแห่งอัลลอฮ์ เล่ม 1 หน้า 
* ตัฟซีร อิบนุกะษีร เล่ม 4 หน้า 113 ใต้โองการ 23/42
* ฏอบะกอตุลกุบรอ อิบนุสะอัด เล่ม 2 หน้า 194 พิมพ์เลบานอน 
* อัลญะมีอุศซอฆีร สุยูฏี เล่ม 1 หน้า 353 และเล่ม 2
* มัจมะอุซซะวาอิด ฮัยษะมี เล่ม 9 หน้า 163
* ฟาติฮุลกะบีร เล่ม 1 หน้า 451
* ญามิอุลอุซูล อิบนุอะษีร เล่ม 1 หน้า 187
* ตารีค อิบนุ อะซากิร เล่ม 5 หน้า 436
* ดุรรุลมันษูร ฮาฟิซ สุยูฏี เล่ม 2 หน้า 60
* ยานาบิอุลมะวัดดะฮ์  กอนดูซี ฮะนะฟี หน้า 38 183เป็นต้น قندوزی Hanafi,PP:۳۸،۱۸۳

## อ้างอิง

## ลิงก์ที่เกี่ยวข้อง
การวิเคราะห์เกี่ยวกับฮะดีษษะกอลัยน์

หมวดหมู่:ศาสนาอิสลาม
ธันวาคม พ.ศ. 2560

**ธันวาคม พ.ศ. 2560** เป็นเดือนที่ 12 ของปี พ.ศ. 2560 วันแรกของเดือนเป็นวันศุกร์ วันสุดท้ายของเดือนเป็นวันอาทิตย์

## [[สถานีย่อย:เหตุการณ์ปัจจุบัน]]

หมวดหมู่:ธันวาคม
*
ตำบลแวงใหญ่

**แวงใหญ่** เป็นตำบลในอำเภอแวงใหญ่ จังหวัดขอนแก่น มีพื้นที่ 26.70 ตารางกิโลเมตร ห่างจากตัวจังหวัดขอนแก่น 72 กิโลเมตร และห่างจากกรุงเทพมหานคร 372 กิโลเมตร

## ประวัติ
เดิมทีพื้นที่ตำบลแวงใหญ่เป็นเพียงหมู่บ้านในเขตตำบลคอนฉิม เมื่อวันที่ 1 กันยายน พ.ศ. 2522 ทางราชการได้ประกาศแบ่งแยกท้องที่เป็นออกมาจัดตั้ง **ตำบลแวงใหญ่** กิ่งอำเภอแวงใหญ่ ต่อมาเมื่อวันที่ 11 กันยายน พ.ศ. 2533 มีประกาศกระทรวงมหาดไทยจัดตั้งสุขาภิบาลขึ้น ชื่อว่า **สุขาภิบาลแวงใหญ่** โดยแบ่งท้องที่บางส่วนของตำบลแวงใหญ่ อำเภอแวงใหญ่ อันมีสภาพสมควรที่จะยกฐานะเป็นสุขาภิบาลได้และเพื่อประโยชน์ในการทะนุบำรุงท้องถิ่นให้เจริญก้าวหน้ายิ่งขึ้นไป 

ต่อมาเมื่อวันที่ 25 พฤษภาคม พ.ศ. 2542 ได้รับการยกฐานะเปลี่ยนแปลงจากสุขาภิบาลแวงใหญ่ เป็นเทศบาลตำบลแวงใหญ่ ตามประกาศในราชกิจจานุเบกษา เล่มที่ 116 ตอนที่ 9 ก. ลงวันที่ 9 กุมภาพันธ์ 2542 ตามพระราชบัญญัติเปลี่ยนแปลงฐานะของสุขาภิบาล พ.ศ. 2542 หลักจากยกฐานะเป็นเทศบาลตำบลแวงใหญ่ได้มีการเปลี่ยนแปลงพื้นที่เขตเทศบาลจากเดิมพื้นที่ ประมาณ 6.77 ตารางกิโลเมตร เป็นพื้นที่ ประมาณ 26.7 ตารางกิโลเมตร ตามพระราชกฤษฎีกาเปลี่ยนแปลงเขตเทศบาลการยุบรวมสภาตำบลแวงใหญ่กับเทศบาลตำบลแวงใหญ่ 

สำหรับความเป็นมาของชื่อ "แวงใหญ่" เป็นการบอกเล่าต่อ ๆ กันมาว่า บริเวณที่ตั้งหมู่บ้าน แวงใหญ่ ในปัจจุบันมีหนองน้ำขนาดใหญ่ ชื่อหนองแวงมีประชากรกลุ่มแรกอพยพมาจากจังหวัดนครปฐม ชัยภูมิ อุดรธานี ชลบุรี และนครราชสีมา เป็นต้น ซึ่งครอบครัวไทยที่อพยพเข้ามาอยู่ในหมู่บ้านแวงใหญ่ เข้าใจว่าเป็นประชาชนที่อพยพหนีสงคราม เมื่อปี พ.ศ. 2321 สมัยสงครามพระเจ้ากรุงธนบุรี ให้แม่ทัพไปตีกรุงเวียงจันทน์ ได้ยกทัพผ่านมาเห็นพื้นที่บริเวณหนองแวงเป็นทำเลที่เหมาะสม มีแหล่งน้ำอุดมสมบูรณ์ มีป่าไม้สัตว์ป่าชุกชุม เมื่อเสร็จศึกแล้ว บางส่วนมีความพอใจจึงตั้งเป็นที่อยู่อาศัยทำมาหากิน และเรียกชื่อหมู่บ้านตามลักษณะหนองน้ำขนาดใหญ่ มีป่าต้นแวง (พืชตระกูลเดียวกับผือ) ขึ้นเป็นจำนวนมาก จึงเรียกชื่อว่า **บ้านแวงใหญ่** บ้านแวงใหญ่นี้มีผู้สันนิษฐานว่า เดิมเคยเป็นที่อยู่อาศัยของชนชาวมอญ สมัยโบราณ เนื่องจากมีการขุดพบพัทธสีมาเก่าแก่มากอยู่บริเวณหนองโบสถ์ และพบโครงกระดูกมนุษย์โบราณ พบเศษอิฐ เศษกระเบื้องดินเผา สมัยโบราณเป็นจำนวนมาก ที่บ้านดอนบาลไทในปัจจุบัน

## อาณาเขต
* ทิศเหนือ ติดกับตำบลวังแสง, ตำบลห้วยแก (อำเภอชนบท)
* ทิศใต้ ติดกับตำบลคอนฉิม
* ทิศตะวันออก ติดกับตำบลปอแดง (อำเภอชนบท)
* ทิศตะวันตก ติดกับตำบลวังแสง (อำเภอชนบท)

## การแบ่งเขตการปกครอง
ตำบลแวงใหญ่แบ่งเขตการปกครองออกเป็น 7 หมู่บ้าน ได้แก่
* หมู่ที่ 1 บ้านแวงใหญ่ 
* หมู่ที่ 2 บ้านดอนบาลไท 
* หมู่ที่ 3 บ้านหัวหนองแวง
* หมู่ที่ 4 บ้านหนองกระรอก 
* หมู่ที่ 5 บ้านบะแค
* หมู่ที่ 6 บ้านแวงพัฒนา
* หมู่ที่ 7 บ้านเมืองทอง

## อ้างอิง

แวงใหญ่
แวงใหญ่
หมวดหมู่:อำเภอแวงใหญ่
วันอลวน วิญญาณอลเวง

***วันอลวน วิญญาณอลเวง*** () เป็นภาพยนตร์คอมพิวเตอร์แอนิเมชันสามมิติแนวมิวสิคัลจินตนิมิตสัญชาติอเมริกัน ที่ออกฉายในปี ค.ศ. 2017 ผลิตโดยพิกซาร์แอนิเมชันสตูดิโอส์ และจำหน่ายโดยวอลต์ดิสนีย์พิกเชอส์ ภาพยนตร์เรื่องนี้ดัดแปลงจากแนวคิดดั้งเดิมโดย Lee Unkrich และผลงานการร่วมกำกับระหว่าง Unkrich เอง กับ Adrian Molina เป็นเรื่องของเด็กชายคนหนึ่งชื่อ Miguel Rivera ผู้ซึ่งบังเอิญพลัดเข้าไปในโลกของผู้วายชนม์ และต้องขอความช่วยเหลือจากบรรพบุรุษผู้เป็นนักดนตรีเพื่อที่จะกลับมาหาครอบครัวในโลกของคนเป็น

แนวคิดหลักของภาพยนตร์เรื่องนี้มีพื้นฐานมาจากเทศกาลแห่งคนตาย () ของชาวเม็กซิโก แต่งเป็นเรื่องโดย Unkrich, Jason Katz, Matthew Aldrich, และ Molina เขียนบทโดย Molina และ Uldrich พิกซาร์เริ่มงานสร้างภาพยนตร์เรื่องนี้ตั้งแต่ปี ค.ศ. 2016 โดย Unkrich และทีมงานส่วนหนึ่งได้เดินทางไปยังประเทศเม็กซิโกเพื่อรวบรวมข้อมูลและแรงบันดาลใจ นักประพันธ์เพลง Michael Giacchino กลับมาร่วมงานกับพิกซาร์อีกครั้งและเป็นผู้ประพันธ์ดนตรีประกอบให้กับภาพยนตร์เรื่องนี้ นักพากย์สำคัญๆ ในเรื่องได้แก่ Anthony Gonzalez, Gael García Bernal, Benjamin Bratt, Alanna Ubach, Renée Victor, Ana Ofelia Murguía, และ Edward James Olmos ภาพยนตร์เรื่องนี้เป็นภาพยนตร์ที่มีนักแสดงนำเป็นเชื้อสายละตินเรื่องแรกที่มีทุนสร้างสูงถึงเก้าหลัก โดยถูกประมาณเอาไว้ที่ 175-200 ล้านดอลลาร์สหรัฐ

*วันอลวน วิญญาณอลเวง* ออกฉายครั้งแรกเมื่อ 20 ตุลาคม พ.ศ. 2560 ที่เทศกาลภาพยนตร์ Morelia International Film Festival ในโมเรเลีย ประเทศเม็กซิโก และออกฉายทั่วประเทศเม็กซิโกในสัปดาห์ต่อมา ซึ่งเป็นวันหยุดสุดสัปดาห์ก่อนถึงเทศกาล Day of the Dead และกลายเป็นภาพยนตร์ที่ทำรายได้สูงสุดตลอดกาลในประเทศเม็กซิโก ต่อมาจึงออกฉายทั่วประเทศสหรัฐอเมริกาเมื่อ 22 พฤศจิกายน พ.ศ. 2560 และทำรายได้ทั่วโลกรวมทั้งสิ้น 621 ล้านดอลลาร์สหรัฐ ได้รับคำชื่นชมจากนักวิจารณ์ในแง่ของคุณภาพแอนิเมชัน เสียงพากย์ ดนตรีประกอบ เพลงประกอบ เรื่องราวที่จับใจและให้ความเคารพต่อวัฒนธรรมพื้นเมืองเม็กซิโก ได้รับรางวัลต่างๆ จำนวนมาก ได้แก่ เป็นภาพยนตร์แอนิเมชันยอดเยี่ยม พ.ศ. 2560 จาก National Board of Review, ได้รับการเสนอชื่อเข้าชิงรางวัลภาพยนตร์แอนิเมชันขนาดยาวยอดเยี่ยมใน Annie Award และ BAFTA Award, ได้รับรางวัลลูกโลกทองคำครั้งที่ 75 สาขาภาพยนตร์แอนิเมชันขนาดยาวยอดเยี่ยม และได้รับการเสนอชื่อเข้าชิงรางวัลเพลงแต่งใหม่ยอดเยี่ยม ("Remember Me") นอกจากนี้ยังได้รับรางวัลภาพยนตร์แอนิเมชันขนาดยาวยอดเยี่ยมและเพลงยอดเยี่ยมจาก 23red Critics' Choice Award  และรางวัลออสการ์ ครั้งที่ 90 สาขาภาพยนตร์แอนิเมชันยอดเยี่ยม

## อ้างอิง

## แหล่งข้อมูลอื่น
* 
* 
* 
* 
* 
* 
* 
* 

หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ไอแมกซ์
หมวดหมู่:ภาพยนตร์โดยพิกซาร์
หมวดหมู่:วันแห่งคนตาย
หมวดหมู่:ภาพยนตร์แอนิเมชัน 3 มิติ
หมวดหมู่:ภาพยนตร์แอนิเมชันอเมริกันในคริสต์ทศวรรษ 2010
หมวดหมู่:ภาพยนตร์ผีอเมริกัน
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์
หมวดหมู่:ภาพยนตร์ 3 มิติในปี พ.ศ. 2560
Re-Master Thailand

รายการ **Re-Master Thailand** เป็นรายการมิวสิกวาไรตี้โชว์การแข่งขันเพลงไทยสากลของเหล่าศิลปินทั่วฟ้าเมืองไทยที่จะมาเปลี่ยนเพลงดังของศิลปินแต่ละท่านให้มีทำนองเพลงที่เปลี่ยนไปอย่างสิ้นเชิงและผู้ชนะก็จะได้บันทึกลงแผ่นเสียง Re-Master โดยออกอากาศครั้งแรกทุกวันเสาร์ เวลา 20.15 - 22.00 น. เริ่มออกอากาศครั้งแรกวันเสาร์ที่ 11 พฤศจิกายน พ.ศ. 2560 ต่อจากรายการ ร้องล่าเนื้อที่ออกอากาศจบไปเมื่อวันที่ 4 พฤศจิกายน พ.ศ. 2560 ทาง ช่องวัน ผลิตโดย บริษัท เดอะ วัน เอ็นเตอร์ไพรส์ จำกัด ร่วมกับ บริษัท ซีเนริโอ จำกัด และ บริษัท ใจอั้น จำกัด (GI-AUN Co.,Ltd.) ผู้ดำเนินรายการได้แก่ สมพล ปิยะพงศ์สิริ (ดีเจไก่) และในปี พ.ศ. 2561 ทางสถานีได้ย้ายวันและเวลาการออกอากาศใหม่เป็นทุกวันอาทิตย์ เวลา 18.20 - 20.00 น. หลังจบจากรายการ เดินหน้าประเทศไทย เริ่มวันที่ 7 มกราคม พ.ศ. 2561 - 25 กุมภาพันธ์ พ.ศ. 2561

## พิธีกรดำเนินรายการ
* สมพล ปิยะพงศ์สิริ (ดีเจไก่)

## รูปแบบและกติการายการ Re-Master Thailand
โดยศิลปินของทั้งสีแดงและสีน้ำเงินก็จะมี Music Director คือคุณ ณฐพล ศรีจอมขวัญ มาควบคุมดูแลในการ Re-Master เพลงดังของศิลปินแต่ละท่านให้มีท่วงทำนองที่เปลี่ยนไปหลากหลายแนวเพลงจากเวอร์ชันเดิมที่แฟนเพลงคุ้นเคย

และมีผลโหวตจากผู้ชมในห้องส่งรายการที่จะกดโหวตผ่านโทรศัพท์มือถือเพื่อตัดสินว่าศิลปินจากสีแดงหรือสีน้ำเงินใครจะมีคะแนนโหวตที่สูงมากกว่ากันก็จะได้บันทึกเพลงที่ศิลปินแต่ละท่านได้ร้องไว้นำมาลงแผ่นเสียง Re-Master ในกรณีที่มีคะแนนโหวตเสมอกันจะให้ลงแผ่นเสียง Re-Master ทั้ง 2 คน

## เอเยนต์ (AGENT)
### รายชื่อเอเยนต์ประจำสัปดาห์

## การแข่งขัน

## อ้างอิง

## แหล่งข้อมูลอื่น
* เฟซบุ๊กแฟนเพจรายการ Re-Master Thailand

หมวดหมู่:รายการโทรทัศน์ไทย
หมวดหมู่:รายการโทรทัศน์ช่องวัน 31
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2560
หมวดหมู่:เดอะ วัน เอ็นเตอร์ไพรส์
พระราชวังเทอเรม

thumb|250px|ด้านหน้าของพระราชวังเทอเรม
**พระราชวังเทอเรม** หรือ **พระราชวังเทอเรมนอย** () เป็นอาคารที่สำคัญทางประวัติศาสตร์ในหมู่พระราชวังเครมลินแห่งมอสโก ประเทศรัสเซีย ซึ่งเคยถูกใช้เป็นที่ประทับของซาร์แห่งรัสเซียในคริสต์ศตวรรษที่ 17 ชื่อของพระราชวังได้มาจากคำในภาษากรีกที่ว่า τερεμνον (แปลว่า ที่พักอาศัย) ปัจจุบันอาคารดังกล่าวไม่สามารถเข้าชมได้ เนื่องจากถูกใช้เป็นที่พำนักอย่างเป็นทางการของประธานาธิบดีรัสเซีย

ในคริสต์ศตวรรษที่ 16 อาโลอิซิโอ ดา มิลาโน สถาปนิกชาวอิตาลี ได้ทำการก่อสร้างสถานที่พำนักสำหรับเหล่าพระราชวงศ์แห่งแรกในบริเวณนี้ แต่มีเพียงชั้นล่างเท่านั้นที่ยังคงหลงเหลือให้เห็นถึงปัจจุบัน พระเจ้าซาร์พระองค์แรกแห่งราชวงศ์โรมานอฟ คือ ซาร์มีไฮล์ที่ 1 แห่งรัสเซีย ได้ก่อสร้างพระราชวังแห่งนี้ใหม่จนแล้วเสร็จในช่วงปีค.ศ. 1635 - 1636 อาคารแห่งใหม่ล้อมรอบไปด้วยอาคารต่างๆและสิ่งก่อสร้างที่เพิ่มเติมขึ้นมา รวมถึงแท่นยกพื้นโบยาร์ ขั้นบันไดและระเบียงสีทอง และป้อมหอคอยต่างๆ ด้วยพระประสงค์ของซาร์มีไฮล์ ทรงให้สร้างห้องชุดสีทองของซารีนาไว้ร่วมในพระราชวังด้วย ซึ่งเป็นการสร้างให้เหมือนกับรัชสมัยของซาร์อีวานที่ 4 แห่งรัสเซีย ในช่วงคริสต์ทศวรรษที่ 1560 ซึ่งขนาบไปด้วยโดมสีทอง 11 หลังของมหาวิหาร  Upper Saviour ความซับซ้อนของพระราชวังยังคงปรากฏให้เห็นจากการก่อสร้างโบสถ์หลายแห่งในช่วงการก่อสร้างแรกๆ รวมถึงการสร้างโบสถ์การประสูติของพระแม่ผู้นิรมลด้วย (Church of the Virgin's Nativity) ในช่วงคริสต์ทศวรรษที่ 1360

พระราชวังมีทั้งหมด 5 ชั้น ชั้นที่สามเป็นที่ประทับขององค์ซารีนาและพระโอรสธิดา ชั้นที่สี่เป็นที่ประทับส่วนพระองค์ของพระเจ้าซาร์ ชั้นบนเหนือนั้นจะมีลักษณะโครงสร้างแบบเต็นท์ใช้สำหรับประชุมสภาโบยาร์ดูมา ภายนอกมีการตกแต่งอย่างประณีตด้วยลวดลายอิฐและกระเบื้องเคลือบสีแดง เหลือง และส้ม ภายในเคยถูกตกแต่งด้วยภาพวาด แต่ภาพจิตรกรรมฝาผนังยุคดั้งเดิมถูกทำลายจากเพลิงไหม้ไปแล้ว ในไฟไหม้ใหญ่ปีค.ศ. 1812 การตกแต่งภายในจึงถูกปรับปรุงใหม่ให้สอดคล้องกับภาพวาดเก่าในแบบสถาปัตยกรรมรัสเซียยุคฟื้นฟู

## ภาพ


ไฟล์:Teremnoy palace10.jpg
ไฟล์:Teremnoy palace9.jpg
ไฟล์:Teremnoy palace7.jpg
ไฟล์:Teremnoy palace6.jpg
ไฟล์:Teremnoy palace5.jpg
ไฟล์:Teremnoy palace4.jpg
ไฟล์:Kremlino 09.JPG|ป้อมหอคอย

## อ้างอิง

* Terem Palace on www.kreml.ru
* Satellite photo of the Terem Palace

หมวดหมู่:สิ่งก่อสร้างในมอสโก
เทอเรม
คณะทรัพยากรธรรมชาติ มหาวิทยาลัยเทคโนโลยีราชมงคลอีสาน

**คณะทรัพยากรธรรมชาติ มหาวิทยาลัยเทคโนโลยีราชมงคลอีสาน วิทยาเขตสกลนคร** เป็น หน่วยงานของรัฐ สังกัด มหาวิทยาลัยเทคโนโลยีราชมงคลอีสาน ได้มีรูปแบบการจัดการเรียนการสอนที่หลากหลาย (Multi technology Campus) เพื่อตอบสนองความต้องการของนักเรียน นักศึกษา และชุมชนในภาคตะวันออกเฉียงเหนือตอนบน

## ประวัติ
เมื่อปี พ.ศ. 2530 จังหวัดสกลนครได้ขอเสนอจัดตั้งวิทยาลัยเกษตรกรรม ขึ้นในพื้นที่ตำบลแร่ อำเภอพังโคน จังหวัดสกลนคร ต่อกระทรวงศึกษาธิการในการพิจารณาของกระทรวงฯ เป็นว่ายังไม่สมควรจัดตั้งวิทยาลัยเกษตรกรรมในจังหวัดสกลนครตามที่ขอ จึงให้ชะลอการจัดตั้งไว้ก่อน

หลักจากนั้น เมื่อวันที่ 20 มกราคม พ.ศ. 2532 กระทรวงศึกษาธิการ ได้มอบนโยบายและโครงการดังกล่าวให้ สถาบันเทคโนโลยีราชมงคล และสถาบันฯ ได้พิจารณาความเป็นไปได้ในการจัดตั้งเป็น สถาบันวิจัยและฝึกอบรมการเกษตรสกลนคร และได้ทำการศึกษาข้อมูลและวิเคราะห์ความเป็นไปได้ในทางด้านต่าง ๆ แล้วมีความเห็นชอบว่า สถานที่ดังกล่าวมีความเหมาะสมแก่การทดลองวิจัยทางการเกษตร หากจัดตั้งสถาบันวิจัยและฝึกอบรมการเกษตรสกลนครขึ้น สามารถอำนวยความสะดวกแก่การประกอบอาชีพของราษฎรอย่างยิ่ง และยังส่งผลต่อการศึกษาสาขาวิชาเกษตรกรรมของนักศึกษาโดยตรงอีก

เมื่อวันที่ 15 สิงหาคม พ.ศ. 2532 กระทรวงมหาดไทยได้อนุมัติให้ใช้ที่ดินทำเลเลี้ยงสัตว์ข้างต้นเป็นสถานที่ตั้งและโครงการได้รับความเห็นชอบจากคณะกรรมการศึกษาแห่งชาติ สำนักงานคณะกรรมการพัฒนาการเศรษฐกิจและสังคมแห่งชาติ สำนักงาน ก.พ. สำนักงบประมาณ และคณะรัฐมนตรี ในการประชุมศึกษา โดยมีมติเห็นชอบด้วยกับโครงการจัดตั้งสถาบันวิจัยและฝึกอบรมการเกษตรสกลนคร และอนุมัติให้บรรจุโครงการ ฯ เข้าไว้ในแผนพัฒนาเศรษฐกิจและสังคมแห่งชาติ ฉบับที่ 6 กระทรวงศึกษาธิการได้ประกาศจัดตั้งสถาบันวิจัยและฝึกอบรมการเกษตรสกลนคร ในสังกัดสถาบันเทคโนโลยีราชมงคล  

ต่อมาเมื่อปี พ.ศ. 2558 มีประกาศใช้ พระราชบัญญัติ มหาวิทยาลัยเทคโนโลยีราชมงคล พ.ศ. 2548 จึงเปลี่ยนชื่อจาก สถาบันวิจัยและฝึกอบรมการเกษตรสกลนคร เป็น คณะทรัพยากรธรรมชาติ มาจนถึงปัจจุบัน

## หลักสูตรที่เปิดสอน

## รายนามคณบดี

## อ้างอิง

หมวดหมู่:มหาวิทยาลัยเทคโนโลยีราชมงคลอีสาน
หมวดหมู่:สถาบันอุดมศึกษาที่ก่อตั้งในปี พ.ศ. 2550
หมวดหมู่:ก่อตั้ั้งในประเทศไทยในปี พ.ศ. 2550
สโมสรฟุตบอลวิทยาลัยเทคโนโลยีพณิชยการราชดำเนิน

**สโมสรฟุตบอลวิทยาลัยเทคโนโลยีพณิชยการราชดำเนิน** เป็นสโมสรฟุตบอลในประเทศไทย ตั้งอยู่ที่เขตทวีวัฒนา จังหวัดกรุงเทพมหานคร เป็นตัวแทนทีมฟุตบอลของวิทยาลัยเทคโนโลยีพณิชยการราชดำเนิน ปัจจุบันลงแข่งขันในระดับไทยแลนด์ อเมเจอร์ลีก

สโมสรเคยเข้าร่วมการแข่งขัน ไทยลีกดิวิชัน 2 ในปี 2550 และ 2551 ก่อนที่จะตกชั้นมาเล่นใน ฟุตบอลชิงถ้วยพระราชทาน

## ผู้เล่นชุดปัจจุบัน

## แหล่งข้อมูลอื่น
* 

วิทยาลัยเทคโนโลยีพณิชยการ
จังหวัดทัญฮว้า

**ทัญฮว้า** () เป็นจังหวัดในภูมิภาคชายฝั่งตอนกลางเหนือของประเทศเวียดนาม ขนาดพื้นที่ใหญ่ที่สุดเป็นอันดับที่ห้า และมีประชากรมากที่สุดเป็นอันดับที่สามในบรรดาเขตการปกครองระดับบนสุดของเวียดนามทั้ง 63 แห่ง เมืองหลักและเมืองใหญ่ที่สุดของจังหวัดคือนครทัญฮว้า จังหวัดนี้มักถูกเรียกว่า ซื้อทัญ ซึ่งแปลว่า "ดินแดนทัญฮว้า" ในภาษาเวียดนาม

จังหวัดทัญฮว้ามีพื้นที่ 11,133.4 ตารางกิโลเมตร และประชากรประมาณ 3.64 ล้านคน มีนครภายใต้จังหวัด 2 นครได้แก่ทัญฮว้าและเสิ่มเซิน เมืองระดับอำเภอ 1 เมืองได้แก่บี๋มเซิน และอำเภอ 24 อำเภอ นครเสิ่มเซินมีชื่อเสียงในด้านที่พักตากอากาศทางทะเล อยู่ห่างจากนครทัญฮว้าไปประมาณ 16 กิโลเมตร ส่วนเมืองบี๋มเซินก็เป็นย่านอุตสาหกรรมขนาดใหญ่ โดยเฉพาะการผลิตซีเมนต์

## เขตการปกครอง
จังหวัดทัญฮว้าแบ่งเขตการปกครองออกเป็น 2 นคร 1 เมือง และ 24 อำเภอ ได้แก่

## อ้างอิง

## แหล่งข้อมูลอื่น

*เว็บไซต์จังหวัดทัญฮว้า 
*เว็บไซต์นครทัญฮว้า 


ทัญฮว้า
จังหวัดกว๋างหงาย

**กว๋างหงาย** () เป็นจังหวัดทางชายฝั่งตอนกลางใต้ (ริมทะเลจีนใต้) ของเวียดนาม อยู่ห่างจากฮานอย  และห่างจากนครโฮจิมินห์  เส้นทางการขนส่งที่สำคัญ ได้แก่ ทางรถไฟสายเหนือ-ใต้ สถานีรถไฟที่สำคัญคือ สถานีรถไฟกว๋างหงาย และทางหลวงแห่งชาติหมายเลข 1 เอ ซึ่งเริ่มต้นที่จังหวัดนี้ นอกจากนี้ยังมีทางหลวงแห่งชาติหมายเลข 24 เชื่อมต่อกับเมืองกอนตูมในเขตที่สูงตอนกลาง สนามบินที่ใกล้ที่สุดคือท่าอากาศยานนานาชาติจูลาย ส่วนท่าเรือทางตอนเหนือของจังหวัดมีชื่อว่าซุงเกวิ๊ตและซากี่ 

## อ้างอิง

## แหล่งข้อมูลอื่น
* 
*การท่องเที่ยวกว๋างหงาย


กว๋างหงาย
จังหวัดห่าติ๋ญ

**ห่าติ๋ญ** () เป็นจังหวัดทางชายฝั่งตอนกลางเหนือของประเทศเวียดนาม อยู่ติดกับจังหวัดเหงะอาน สองจังหวัดนี้เคยเป็นจังหวัดเดียวกันมาก่อนคือจังหวัด "เหงะติ๋ญ" ชาวจังหวัดนี้มีสำเนียงการพูดภาษาเวียดนามที่เป็นเอกลักษณ์

จังหวัดห่าติ๋ญอยู่ห่างจากฮานอยไปทางทิศใต้ประมาณ 340 กิโลเมตร (211 ไมล์) ติดกับจังหวัดเหงะอานทางทิศเหนือ ติดกับจังหวัดกว๋างบิ่ญทางทิศใต้ ติดกับประเทศลาวทางทิศตะวันตก และติดกับทะเลจีนใต้ทางทิศตะวันออก

## อ้างอิง

## แหล่งข้อมูลอื่น
* คณะกรรมการประชาชนจังหวัดห่าติ่ญ 
* การบรรเทาความยากจนในจังหวัดห่าติ๋ญ 


ห่าติ๋ญ
เอกวัฒน์ นิรัตน์วรปัญญา

**เอกวัฒน์ นิรัตน์วรปัญญา** มีชื่อเล่นว่า **เบสท์** เกิดเมื่อวันที่ 14 พฤษภาคม พ.ศ. 2538 เป็นนักแสดง นายแบบชาวไทย เบสท์ เอกวัฒน์มีผลงานที่เป็นที่รู้จักกันมากที่สุดคือ Last Summer ฤดูร้อนนั้น ฉันตาย รับบทเป็น ติ่ง  My name Is love เค้าเรียกผมว่าความรัก รับบท พี่แมว เป็นต้น

## ประวัติ
**เบสท์ เอกวัฒน์ นิรัตน์วรปัญญา** เกิดและเติบโตที่ กรุงเทพมหานคร เบสท์ เอกวัฒน์ เคยศึกษาที่โรงเรียนบอสโกพิทักษ์ จังหวัดนครปฐม และจบการศึกษาจากโรงเรียนวัดราชบพิธ ปัจจุบันกำลังศึกษาอยูที่คณะบริหารธุรกิจ สาขาวิชาการเงินและการลงทุน มหาวิทยาลัยรังสิต โดยได้ทุนเรียนจากทาง มหาวิทยาลัยรังสิต

## ผลงาน
### ละคร

### ภาพยนตร์

### มิวสิกวิดิโอ

## อ้างอิง

หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนวัดราชบพิธ
หมวดหมู่:บุคคลจากคณะบริหารธุรกิจ มหาวิทยาลัยรังสิต
หมวดหมู่:นักแสดงชายชาวไทย
ราสโคล

[thumb|300px|ภาพ''[นิกิตา พุชโตสเวียต นักบวชจากกลุ่มความเชื่อเก่า กำลังโต้เถียงกับอัครบิดรโจอาคิมแห่งมอสโก ในเรื่องปัญหาทางความเชื่อ โดยซาเรฟนาโซฟียา อะเลคเซยีฟนาแห่งรัสเซีย ผู้สำเร็จราชการแทนพระองค์เป็นประธานในการโต้วาทะนี้* วาดโดย [[วาซิลี เปรอฟ]] (ปี 1880)]]
*'ราสโคล''' (raskol) (, , แปลว่า "แยกออก, แยกตัว" or "ศาสนเภท") เป็นเหตุการณ์ความแตกแยกระหว่างคริสตจักรรัสเซียออร์ทอดอกซ์ซึ่งเป็นคริสตจักรทางการกับกลุ่มความเชื่อเก่า ในช่วงกลางศตวรรษที่ 17 เหตุการณ์นี้เกิดขึ้นจากการปฏิรูปศาสนาของอัครบิดรนิคอนแห่งมอสโก ในปีค.ศ. 1653 ซึ่งพยายามสร้างความเท่าเทียมกันระหว่างศาสนจักรกรีกและศาสนจักรรัสเซีย

## ราสโคล และผลจากการปฏิรูป
กลุ่มผู้มีอิทธิพลทางวงการศาสนาได้รวมตัวกันและถูกเรียกว่า กลุ่มผู้มุ่งมั่นแห่งศรัทธา (Zealots of Piety; ภาษารัสเซีย: Кружок ревнителей благочестия ; ครูซอก เรฟนีเทเล บลาโกเชสติยา) ได้ประกาศยืนหยัดว่าจะทำให้ศาสนจักรรัสเซียบริสุทธิ์ พวกเขาพยายามปฏิรูปสังคมมอสโก และจะนำสังคมไปใกล้ชิดกับคุณค่าของความเป็นคริสเตียนและปรับปรุงการปฏิบัติกิจของศาสนจักร เป็นผลให้พวกเขาดำเนินการกำจัดตำราทางศาสนาที่เขียนในแนวทางอื่น และจะดำเนินการให้ตำราทางศาสนามีการเขียนอย่างถูกต้อง บุคคลผู้ทรงอิทธิพลในวงการนี้ได้แก่ หัวหน้าพระ อัฟวาคุม เปทรอฟ, อีวาน เนโรนอฟ, สตีเฟน วอนิฟาติเยฟ, ฟโยดอร์ รทิชเชฟ และนิคอน ซึ่งขณะนั้นเป็น อาร์ชบิชอปประจำอัครมุขมณฑลนอฟโกรอด ต่อมาเขาจะได้เป็นอัครบิดร

ด้วยการสนับสนุนจากพระเจ้าซาร์อเล็กซีที่ 1 แห่งรัสเซีย อัครบิดรนิคอนได้เริมกระบวนการชำระตำราทางศาสนาของรัสเซียให้สอดคล้องกับประเพณีของศาสนจักรกรีกสมัยใหม่และมีการเปลี่ยนแปลงพิธีกรรมบางอย่าง (เครื่องหมายนิ้วมือสองนิ้วในการทำเครื่องหมายกางเขนถูกเปลี่ยนเป็นหนึ่งในสามนิ้ว และออกเสียง "อัลเลลูยา" สามครั้งแทนที่จะเป็นสองครั้งแบบเดิม เป็นต้น)  แนวคิดใหม่นี้นำมาซึ่งกระแสต่อต้านจากทั้งทางฝั่งนักบวชและประชาชน ซึ่งได้โต้แย้งอัครบิดรถึงความชอบธรรมและความถูกต้องในการปฏิรูปพิธีกรรมเหล่านี้เอาเอง โดยคนเหล่านี้ได้โต้แย้งจากการอ้างถึงหลักธรรมศาสนศาสตร์และกฎของศาสนาคริสต์นิกายอีสเติร์นออร์โธด็อกซ์ แต่อัครบิดรทรงเพิกเฉยต่อการประท้วง และการปฏิรูปได้รับความเห็นชอบจากซินอด ในปีค.ศ. 1654-1655 และในปีค.ศ. 1653 ถึง 1656 ลานพิมพ์มอสโกภายใต้การควบคุมของเอพิฟานิอุส สลาวิเน็ตสกี นักศาสนวิทยา ได้ทำการตีพิมพ์ตำราทางศาสนาฉบับใหม่ที่ผ่านการชำระและแปลภาษาแล้ว

## ดูเพิ่ม
* กลุ่มความเชื่อเก่า
* อัฟวาคุม เปทรอฟ

## อ้างอิง

### ในภาษาอังกฤษ
* .
* .
* .
* .
* .
* .
* 
* .

### ในภาษารัสเซีย
* .
* .
* .
* .
* .
* .
* .
* .

หมวดหมู่:ประวัติศาสตร์รัสเซีย
โพธิ์ไทร สิทธิบุญเลิศ

**โพธิ์ไทร สิทธิบุญเลิศ** หรือ **โพธิ์ไทร ส.พิชิตชัย** เป็นนักมวยไทยชาวไทยจากอำเภอตาคลี จังหวัดนครสวรรค์ โดยในปี พ.ศ. 2520 เขาได้ปะทะกับจิตติ เมืองขอนแก่น ที่จับคู่กับจ๊อกกี้ ศิษย์กันภัย นับเป็นการต่อสู้แบบ 2 ต่อ 1 ครั้งแรกของวงการมวยไทย

นอกจากนี้ โพธิ์ไทรยังเป็นผู้เข้าทำศึกกับคิกบ็อกเซอร์ชาวญี่ปุ่นในแบบ 3 ต่อ 1 ที่สนามมวยเวทีลุมพินี

## ประวัติ
โพธิ์ไทร สิทธิบุญเลิศ เป็นนักมวยไทยจากค่ายสิทธิบุญเลิศ ค่ายเดียวกันกับศักดิ์พิมาย ฤทธิ์วิบูลย์ และประยุทธ สิทธิบุญเลิศ

พ.ศ. 2518 โพธิ์ไทรเคยเป็นฝ่ายชนะนักมวยไทยที่มีชื่อเสียงอย่างสายฟ้า แสงมรกต

พ.ศ. 2519 โพธิ์ไทรชิงตำแหน่งรุ่นจูเนียร์ไลท์เวทจากวิชิต ลูกบางปลาสร้อย ที่สนามมวยเวทีลุมพินี ซึ่งครั้งนั้น วิชิตเป็นฝ่ายถูกกรรมการไล่ลงจากสังเวียนในยกสุดท้าย เนื่องด้วยลดน้ำหนักมากเกินไป ส่งผลให้เกิดการชกผิดรูปแบบ

และในปี พ.ศ. 2520 ได้มีการแข่งขันมวยไทยแบบสองต่อหนึ่ง ขึ้นเป็นครั้งแรกในประวัติศาสตร์ของวงการ ซึ่งโพธิ์ไทร สิทธิบุญเลิศ พบกับจิตติ เมืองขอนแก่น ที่จับคู่จ๊อกกี้ ศิษย์กันภัย จากการแข่งครั้งนี้ โพธิ์ไทรเป็นฝ่ายชนะคะแนน

หลังจากนั้น เขาได้ขึ้นชกกับคิกบ็อกเซอร์ชาวญี่ปุ่น ในการต่อสู้แบบสามต่อหนึ่ง ที่สนามมวยเวทีลุมพินี โดยใช้กติกาแข่ง 6 ยก (คู่ละ 2 ยก) ซึ่งโพธิ์ไทรเป็นฝ่ายชนะการแข่ง

นอกจากนี้ โพธิ์ไทร สิทธิบุญเลิศ ยังเคยปะทะกับนักมวยไทยระดับตำนานอย่างพุฒ ล้อเหล็ก

## เกียรติประวัติ
* 16px ยอดมวยเมืองสยาม พ.ศ. 2520
* เหรียญทอง รางวัลเหรียญทอง คิงส์คัพ
* เหรียญเงิน รางวัลเหรียญเงิน คิงส์คัพ

## สถิติการแข่งขัน

## อ้างอิง

หมวดหมู่:นักมวยไทยชาวไทย
หมวดหมู่:บุคคลจากอำเภอตาคลี
หมวดหมู่:นักกีฬาจากจังหวัดนครสวรรค์
ศิริ จิระพงษ์พันธ์

**ศิริ จิระพงษ์พันธ์** ประธานกรรมการ บริษัท ไออาร์พีซี จำกัด (มหาชน) อดีตรัฐมนตรีว่าการกระทรวงพลังงานและกรรมการในคณะกรรมการทรัพยากรน้ำแห่งชาติในรัฐบาล พลเอกประยุทธ์ จันทร์โอชา ถือเป็นรัฐมนตรีว่าการกระทรวงพลังงาน คนที่ 12เป็น กรรมการอื่นในคณะกรรมการรถไฟแห่งประเทศไทย ในรัฐบาล ทักษิณ ชินวัตร
อดีตอาจารย์ประจำภาควิชาวิศวกรรมเคมี คณะวิศวกรรมศาสตร์ จุฬาลงกรณ์มหาวิทยาลัย

## ประวัติ
ศิริ จิระพงษ์พันธ์ หรือที่รู้จักกันในนาม ดร.ศิริ จิระพงษ์พันธ์ เกิดเมื่อวันที่ 10 มิถุนายน 2497 จบการศึกษา Bachelor of Science (วิศวกรรมเคมี) เกียรตินิยม สถาบันเทคโนโลยีแห่งแคลิฟอร์เนีย ประเทศสหรัฐอเมริกาและ Professional of Science (วิศวกรรมเคมี) สถาบันเทคโนโลยีแห่งแมสซาซูเซ็ทส์ ประเทศสหรัฐอเมริกา

## การทำงาน
ดร.ศิริ หลังจบการศึกษาเคยรับราชการเป็นอาจารย์ประจำภาควิชาวิศวเคมี คณะวิศวกรรมศาสตร์ จุฬาลงกรณ์มหาวิทยาลัย ในปี 2523

ต่อมาเป็นอดีต กรรมการ บริษัท ไทยออยล์ จำกัด (มหาชน) กรรมการบริษัท ปาริชาติ (1992) จำกัด , กรรมการบริษัท เครดิต ฟองซิเอร์ แอล พี เอ็น จำกัด , กรรมการบริษัท ซินเนอจี โซลูชั่น จำกัด, กรรมการบริษัท ไทยวัฒนาฟาร์มาซูติคัลเด็กซ์โทรส จำกัด ,กรรมการบริษัท บีเอ็มที กลัยคอล จำกัด ,กรรมการบริษัท โพลีเมอร์ แพคเกจจิ้ง แอนด์ เทรดดิ้ง จำกัด ,กรรมการบริษัท วัน เอเชี่ยน ดีเวลลอปเม้นท์ จำกัด และ กรรมการบริษัท สุทศมิตร จำกัด อดีตกรรมการและเลขานุการมูลนิธิเพื่อสถาบันปิโตรเลียมแห่งประเทศไทย อดีตผู้จัดการฝ่ายวางแผนและประสานงานของบริษัท ปิโตรเคมีแห่งชาติ จำกัด  อดีตรองผู้จัดการอาวุโส ด้านกิจการวานิชธนกิจ ธนาคารกรุงเทพ 

ในรัฐบาลพลเอก ประยุทธ์ จันทร์โอชา ได้รับการแต่งตั้งเป็น ผู้อำนวยการสถาบันปิโตรเลียมแห่งประเทศไทยและผู้อำนวยการมูลนิธิเพื่อสถาบันปิโตรเลียมแห่งประเทศไทย และสมาชิกสภาปฏิรูปแห่งชาติ

ศิริ จิระพงษ์พันธ์ ในขณะที่ดำรงตำแหน่ง ผู้จัดการฝ่ายวางแผนและประสานงานของบริษัท ปิโตรเคมีแห่งชาติ จำกัด เขาเป็นผู้บังคับบัญชา ไพรินทร์ ชูโชติถาวร

ในขณะที่ ศิริ จิระพงษ์พันธ์ ย้ายมาทำงานที่ธนาคารกรุงเทพ ตามคำชวนของ ชาตรี โสภณพนิช ไพรินทร์ ชูโชติถาวร สุพัฒนพงษ์ พันธ์มีเชาว์ ได้ย้ายมาทำงานที่ธนาคารกรุงเทพด้วย โดยนาย ชาตรี โสภณพนิช ให้ นาย ชาติศิริ โสภณพนิช เป็นหัวหน้างาน

## เครื่องราชอิสริยาภรณ์

## อ้างอิง

## แหล่งข้อมูลอื่น
* ฐานข้อมูล

หมวดหมู่:นักการเมืองไทย
หมวดหมู่:ธนาคารกรุงเทพ
หมวดหมู่:รัฐมนตรีว่าการกระทรวงพลังงานไทย
หมวดหมู่:อาจารย์คณะวิศวกรรมศาสตร์
หมวดหมู่:บุคคลจากคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
การประจักษ์ของพระแม่มารีย์

**การประจักษ์ของพระแม่มารีย์** () หมายถึง การที่พระแม่มารีย์ (มารดาพระเยซู) หลังจากจบชีวิตบนโลกนี้แล้ว ได้มาปรากฏให้บางคนได้เห็น ซึ่งรับรู้ได้ทางประสาทสัมผัสหรือทางความรู้สึก คริสตชนเชื่อว่าเป็นเหตุการณ์เหนือธรรมชาติที่พระเป็นเจ้าทรงอนุมัติให้เกิดขึ้น คริสตจักรจึงกำหนดให้มีวันฉลอง ตั้งสักการสถาน และถวายสมัญญาแก่แม่พระเพื่อแสดงการยกย่องแม่พระตามโอกาส อย่างไรก็ตามคริสตจักรไม่ถือว่าเรื่องนี้เป็นข้อความเชื่อ

การประจักษ์ของพระแม่มารีย์ที่ได้รับการรับรองจากสมณะกระทรวงหลักความเชื่อมี ดังนี้ (ในที่นี้อิงจากการรับรองของคริสตจักรโรมันคาทอลิก
# แม่พระประจักษ์ที่กัวดาลูเป ค.ศ. 1531
# แม่พระประจักษ์ที่โล ค.ศ. 1664–1718
# แม่พระเหรียญอัศจรรย์ ค.ศ. 1830
# แม่พระประจักษ์ที่ลาซาแล็ต ค.ศ. 1846
# แม่พระประจักษ์ที่ลูร์ด ค.ศ. 1858
# แม่พระประจักษ์ที่ปงแม็ง ค.ศ. 1871
# แม่พระประจักษ์ที่น็อก ค.ศ. 1879
# แม่พระประจักษ์ที่ฟาตีมา ค.ศ. 1917
# แม่พระประจักษ์ที่โบแร็ง ค.ศ. 1932-1933
# แม่พระประจักษ์ที่บาเนอ ค.ศ. 1933

นอกจากนี้ยังมีรายงานแม่พระประจักษ์อีกหลายครั้งที่ยังไม่ได้รับการรับรองจากคริสตจักร เช่น แม่พระประจักษ์ที่อากิตะ แม่พระสุขภาพดี (แม่พระประจักษ์ที่ทมิฬนาทุ) เป็นต้น

## อ้างอิง
; เชิงอรรถ

; บรรณานุกรม

*
สโมสรฟุตบอลโรงเรียนจ่าอากาศ

**สโมสรโรงเรียนจ่าอากาศ** เป็นสโมสรฟุตบอลในประเทศไทย ตั้งอยู่ที่อำเภอลำลูกกา จังหวัดปทุมธานี เป็นตัวแทนทีมฟุตบอลของโรงเรียนจ่าอากาศ ปัจจุบันลงแข่งขันในระดับไทยแลนด์ อเมเจอร์ลีก

สโมสรเคยเข้าร่วมการแข่งขัน ไทยลีกดิวิชัน 1 ฤดูกาล 2550 ก่อนที่จะตกชั้นมาเล่นในฟุตบอลชิงถ้วยพระราชทาน

## ผู้เล่นชุดปัจจุบัน

## แหล่งข้อมูลอื่น
* 

โรงเรียนจ่าอากาศ
โรงเรียนจ่าอากาศ
อีเอฟแอลลีกวัน ฤดูกาล 2017–18

**อีเอฟแอลลีกวัน ฤดูกาล 2017–18** (หรือเรียกว่า **สกายเบตลีกวัน** ด้วยเหตุผลด้านผู้สนับสนุน) เป็นการแข่งขันฤดูกาลที่ 14 ของอีเอฟแอลลีกวันฤดูกาลแรกของลีกภายใต้ชื่อปัจจุบันและในฤดูกาลที่ 25 ภายใต้รูปแบบการแบ่งลีกปัจจุบัน

## การเปลี่ยนแปลงทีม

#### มายังลีกวัน
**เลื่อนชั้นจาก  [[ฟุตบอลลีกทู ฤดูกาล 2016–17|ลีกทู]]**
* พอร์ตสมัท
* พลีมัท อาร์ไกล์
* ดอนคาสเตอร์ โรเวอส์
* แบล็กพูล

**ตกชั้นจาก [[ฟุตบอลลีกแชมเปียนชิป ฤดูกาล 2016–17|แชมเปียนชิป]]**
* แบล็กเบิร์น โรเวอส์
* วีแกน แอทเลติก
* รอเทอร์แฮม ยูไนเต็ด 

#### จากลีกวัน
**เลื่อนชั้นสู่ [[อีเอฟแอลแชมเปียนชิป ฤดูกาล 2017–18|แชมเปียนชิป]]**
* เชฟฟีลด์ ยูไนเต็ด
* โบลตัน วอนเดอเรอส์
* มิลล์วอลล์

**ตกชั้นสู่ [[อีเอฟแอลลีกทู ฤดูกาล 2017–18|ลีกทู]]**
* พอร์ต เวล
* สวินดอน ทาวน์
* คอเวนทรี ซิตี
* เชสเตอร์ฟีลด์

## ทีม
ทีมเข้าแข่งขันทั้งหมด 24 ทีม โดยเป็น 17 ทีมจากในฤดูกาล 2016-17, 3 ทีมที่ตกชั้นจากฟุตบอลลีกแชมเปียนชิป ฤดูกาล 2016–17 และอีก 4 ทีมที่เลื่อนชั้นจากฟุตบอลลีกทู ฤดูกาล 2016-17

## สนามและที่ตั้ง

## เปลี่ยนผู้จัดการทีม

## ตารางคะแนน

## รอบเพลย์ออฟ

## ผลการแข่งขัน

## ผู้ทำประตูสูงสุด

## อ้างอิง

หมวดหมู่:อีเอฟแอลลีกวัน

2
ตำบลก้านเหลือง (อำเภอแวงน้อย)

**ก้านเหลือง** เป็นตำบลหนึ่งในอำเภอแวงน้อย จังหวัดขอนแก่น ตั้งอยู่ทางทิศตะวันออกเฉียงเหนือของอำเภอ ห่างจากตัวอำเภอประมาณ 11 กิโลเมตร พื้นที่ทั้งหมดอยู่ในความรับผิดชอบของเทศบาลตำบลก้านเหลือง

## ประวัติ
ก้านเหลืองเดิมเป็นเพียงหมู่บ้านเล็ก ๆ ในเขตปกครองหมู่ที่ 11 ตำบลแวงน้อย อำเภอพล ต่อมามีประชากรพลเมืองมากขึ้นทางราชการจึงประกาศแยกท้องที่บางส่วนออกมาจัดตั้งเป็นตำบลชื่อ "ตำบลก้านเหลือง" เมื่อวันที่ 26 มกราคม พ.ศ. 2511 

ต่อมากระทรวงมหาดไทยประกาศแยกท้องที่ 6 ตำบลของอำเภอพลออกมาจัดตั้งเป็นกิ่งอำเภอแวงน้อย จึงมีผลทำให้ตำบลก้านเหลืองย้ายมาขึ้นกับกิ่งอำเภอแวงน้อย ต่อมาเมื่อวันที่ 5 กรกฎาคม พ.ศ. 2516 ได้มีการจัดตั้งสภาตำบลก้านเหลืองขึ้นในพื้นที่ 

จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศจัดตั้งสภาตำบลก้านเหลืองเป็นองค์การบริหารส่วนตำบลก้านเหลือง และเมื่อวันที่ 27 ตุลาคม พ.ศ. 2552 ได้จัดตั้งเป็นเทศบาลตำบลก้านเหลือง ตามประกาศกระทรวงมหาดไทย เรื่อง จัดตั้งองค์การบริหารส่วนตำบลก้านเหลือง อำเภอแวงน้อย จังหวัดขอนแก่น เป็นเทศบาลตำบลก้านเหลือง มาจนปัจจุบัน

## ภูมิศาสตร์
ตำบลก้านเหลืองตั้งอยู่ทางทิศตะวันออกเฉียงเหนือของอำเภอแวงน้อย มีอาณาเขตติดต่อกับตำบลข้างเคียง ดังนี้
* **ทิศเหนือ** ติดต่อกับตำบลโนนทองและตำบลใหม่นาเพียง (อำเภอแวงใหญ่)
* **ทิศตะวันออก** ติดต่อกับตำบลเพ็กใหญ่และตำบลลอมคอม (อำเภอพล)
* **ทิศใต้** ติดต่อกับตำบลแวงน้อย
* **ทิศตะวันตก** ติดต่อกับตำบลแวงน้อยและตำบลท่านางแนว

ตำบลก้านเหลืองมีลักษณะภูมิประเทศที่ราบดินเหนียวบนทราย พื้นที่ตอนบนเป็นป่าสาธารณะและภูเขา พื้นที่ตอนกลางและตอนล่างเป็นที่ลุ่มเหมาะแก่การเพราะปลูก มีแหล่งน้ำตามธรรมชาติที่สำคัญคือ ลำห้วยตะกั่ว ลำห้วยพระเจ้า ลำห้วยหินแตก ลำห้วยหินลอด และลำห้วยโสกราช และหนองน้ำสาธารณะต่าง ๆ เป็นต้น

## หมู่บ้าน
ตำบลก้านเหลืองแบ่งออกเป็น 14 หมู่บ้าน ได้แก่

* **หมู่ที่ 1** บ้านก้านเหลือง
* **หมู่ที่ 2** บ้านโคกสูง
* **หมู่ที่ 3** บ้านหนองโก
* **หมู่ที่ 4** บ้านโสกกระหนวน
* **หมู่ที่ 5** บ้านโคกใหญ่
* **หมู่ที่ 6** บ้านโสกน้ำขาว
* **หมู่ที่ 7** บ้านหนองสองห้อง
* **หมู่ที่ 8** บ้านตลาด
* **หมู่ที่ 9** บ้านหนองแก
* **หมู่ที่ 10** บ้านบะแหบ
* **หมู่ที่ 11** บ้านโนนศาลา
* **หมู่ที่ 12** บ้านก้านเหลือง-หนองแวง
* **หมู่ที่ 13** บ้านหญ้าคา
* **หมู่ที่ 14** บ้านสวนยา

## อ้างอิง

## แหล่งข้อมูลอื่น
* เว็บไซต์เทศบาลตำบลก้านเหลือง

ก้านเหลือง
ก้านเหลือง
ก้านเหลือง